Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
13 มี.ค. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 1.12 จุด (0.07%) ปิดภาคเช้าที่ 1,628.71 จุด ด้วยมูลค่าการซื้อขาย 18,329.45 ล้านบาท
Most Positive Impact: AOT (+1.75 จุด), CPF (+0.63 จุด), BDMS (+0.31 จุด)
Most Negative Impact: IVL (-0.82 จุด), BAY (-0.36 จุด), PTTGC (-0.33 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นเล็กน้อยโดยกลุ่มที่ผลักดันดัชนีได้แก่ กลุ่มขนส่ง(+1.86 จุด) โรงพยาบาล(+0.45 จุด) และกลุ่มอาหาร(+0.30 จุด) ส่วนกลุ่มที่ปรับตัวลดลง ได้แก่ กลุ่มปิโตรฯ(-1.11 จุด) และกลุ่มธนาคาร(-0.26 จุด)
ตลาดหุ้นต่างประเทศเคลื่อนไหวทิศทางสลับกันโดยตลาดที่ปรับตัวลดลงนำโดย ญี่ปุ่น(-1.17%) สิงคโปร์(-0.75%) ฮ่องกง(-0.26%) ส่วนตลาดอื่นๆมีทิศทางการเคลื่อนไหวที่ผันผวนอยู่ในแดนบวกสลับลบ เช่น จีน ฟิลิปปินส์ อินโดนีเซีย
มอง SET Index ภาคบ่ายเคลื่อนไหวบวกสลับลบคล้ายกับ Emerging market อื่นๆในภูมิภาคเอเชีย เช่น ฟิลลิปปินส์ อินโดนีเซีย เนื่องจากขาดปัจจัยใหม่กระตุ้นโดยให้กรอบการเคลื่อนไหวที่ 1,620-1,630 จุด การปรับตัวลงเป็นจังหวะในการทยอยซื้อสะสม
หุ้นแนะนำภาคบ่ายเลือก PRM หลังจากมีแผนขยายกองเรือทำให้ราคาหุ้นมีทิศทางกลับมาเป็นบวก โดยการขยายกองเรือนี้มีเพื่อธุรกิจ FSU และ Tanker ภายในประเทศ ซึ่งมี demand รองรับอยู่แล้วทำให้รายได้จากทั้ง 2 ธุรกิจมีความแน่นอน เชื่อว่ารายได้ผ่านจุดต่ำสุดไปแล้ว แนะนำซื้อโดยมีมูลค่าพื้นฐานที่ 8.80 บาท
ประเด็นเศรษฐกิจที่น่าติดตาม คืนนี้สหรัฐฯจะมีการรายงานเงินเฟ้อฝั่งผู้ผลิต (PPI) ประจำเดือน ก.พ.ของสหรัฐฯ โดยตลาดมองไว้ที่ 0.2% MoM และตัวเลขสต็อคน้ำมันดิบของสหรัฐโดยตลาดคาดว่าจะเพิ่มขึ้น 2.66 ล้านบาร์เรล วันพฤหัสกลุ่ม OPEC จะมีการเผยแพร่รายงานประจำเดือน วันศุกร์มีรายงานประจำเดือนของ IEA ตามมาด้วยตัวเลขเงินเฟ้อ(CPI) ของยูโรโซนประจำเดือน ก.พ. โดยตัวเลขคาดการณ์อยู่ที่ 0.3% MoM
หุ้นแนะนำ BJC HANA STEC